open-index/open-wikipedia-markdown huggingface dataset:
Masacra de la molin de Haun

La **masacra en la molin de Haun** ia es un aveni en la istoria de la Promove de la Santas de la Dias Ultima. Lo ia aveni en 30 otobre 1838 cuando un uni  militar de la Contia de Livingston, en Missouri (SUA), pos la Batalia de la Rio Vagante (Crooked River) (4 mores), ia ataca un coloni mormoniste en este de la Contia de Caldwell, en Missouri.

Lo ia ave 19 mores, tota Mormonistes.
Arcibispia

Un **arcibispia** es un bispia dirijeda par un arcibispo, cual en la Eglesa Catolica e anglican pote es la capital de un provinse eglesal.
Eglesa

Un **eglesia** (de la elinica antica: *ἐκκλησία*, tra la latina *ecclesia*) es un construida usada per adora publica par cristianes o un organiza cristian spesifada; relijio organizada, regardada como un forsa political o sosial.
Shema Yisrael

La **Shema Yisrael** (Oia, O Israel, pronunsiada "xema iisrael") es la prea la plu importante en iudisme:
Imperor Meiji

La **Imperor Meiji** (明治天皇 Meiji-tennō, 3 novembre 1852 - 30 julio 1912) ia es la imperor 122 de Japan. El ia rena de 3 febrero 1867 asta sua mori en 30 julio 1912.
Micronesia

**Micronesia** (de la elinica μικρός, poca e νῆσος, isola) es la grupo de isolas de la Pasifica, plu prosima a Asia. Micronesia inclui esta nasiones:

*Guam
*Ciribati
*Isolas Majel
*Isolas Mariana Norde
*Statos Federada de Micronesia
*Nauero
*Belau
Rocosas

Montania Robson, la montania plu grande de la Rocos en Canada (3,959 metres)

La **Rocosas** es un cadena de montanias larga en America Norde ueste. Los estende plu ca 4800 km de la partes plu norde de British Columbia (Canada) a New Mexico (SUA). La culmine plu grande es Montania Elbert en Colorado (SUA) a 4401 metres supra la nivel de mar.
Taenarum

**Taenarum** (**Capo Tenaron** o **Capo Matapan**) es do Heracles ia vade per trova la entra a Ades (o Άδης en elinica) per complete sua ultima labora, la prende de Cerberus.

Tenaron es locada en Laconia, Peloponeso, Elas.

## Lias esterna
*Laconia.org
*Taenarum
Proton

La **proton** es un particula suatomal stable cual esiste en tota nucleos atomal, con carga positiva egal a lo de la eletron ma con sinia oposante. Como la neutron, la proton es un nucleon.

Cada proton es composada de tre cuarces, du cuarces asendente e un cuarc desendente, como en la imaje a supra.
Colo

La **colo** es la parte de la corpo de multe vertebratos cual lia la testa con la tronco. La colo suporta la pesa de la testa e proteje la nervos cual porta informa sensal e motor de la serebro a su a la resta de la corpo. En ajunta, la colo es multe flexable e permete ce la testa turna e flexe en tota dirijes. 

La strutures de la colo umana es anatomial grupida en cuatro compartes: vertebral, viseral e du compartes vascular. En esta compartes, la colo conteni la vertebras colal e la parte colal de la medula spinal, la partes alta de la tubos de respira e dijesta, glandes endocrin, nervos, arterias e venas. Musculos de la colo es separada descriveda de la compartes. Los borda la triangulos de la colo.
Templo

Un **templo** ( de la latina *templum*) es un structura reservada per rituales relijial e ativias como la prea e la sacrifia.
Universia de Paris

La **Universia de Paris** (franses: *Université de Paris*) ia es un universia locada en Paris (Frans) e lo ia es un de la universias prima de Europa.
Testa

La **testa** es la parte la plu alta de la corpo umana, o la parte anterior o la plu alta de la corpo de un animal, tipal separada de la corpo par un colo e conteninte la serebro, boca, nas, oios, e oreas.
Millard Fillmore

**Millard Fillmore** (7 janero 1800 - 8 marto 1874) ia es la presidente des-tre de la Statos Unida de America.
Lege de Avogadro

La lege de Avogadro dise ce "volumes egal de tota gases, a la mesma temperatur e presa, ave la mesma cuantia de moleculas".
Alert, Nunavut

**Alert** es un base de rexerca peti en Isola Ellesmere en la teritorio de Nunavut en Canada. El es la plu norde permanente comunia de rexerca en la mundo. La base rexerca Eureka ance es en Isola Ellesmere.
Veculo de pila de combustable

Un **veculo de pila de combustable** es un tipo de veculo eletrical cual usa un pila de combustable, en loca de un pila, o en combina con un pila per propulsa sua motor eletrical.
Industria en Arjentina

La **industria** ia es en 2012 la campo la plu grande en la economia de Arjentina, forminte 20,3% de la produi interna bruta. Bon integrada en la cultiva local, un dui de la esportas industrial ave un orijina campanial.
Sentriol

La **sentriol** es un organeta pico, prosima a la nucleo de selulas de animales, envolveda en la divide de selulas.
Societad Retorumantscha

La ***Societad Retorumantscha*** (*Sociedad Retorromanche*, SRR) es la asosia lingual la plu vea dedicada a promove la rumans. Instituida en 1885, lo ave sua seja en Chur. Lo es la encargada de publica la *Dicziunari Rumantsch Grischun*.

## Lia esterna
* Informa sur la Societad Retorumantscha
Slovianto

**Slovianto** es un LAI creada en 2010 par Jan van Steenbergen. Es un forma simple de Medjusloviansce (Interslavica), un otra lingua artifisial per parlores de la linguas slavica. Lo ave un gramatica simple, regular, minima, e simil a creoles. Lo no ave jenero, casos, aspetas, poca conjugas e no nocoerentes.

## Gramatica

### Pronomes

## Lias esterna
* Memrise
* Loca ueb de Slovianto
Scola Sisilian

La **Scola Sisilian** ia es un comunia peti de poesistes sisilian e italian asemblada a sirca Frederick 2, la plu parte parteninte a sua corte, la *Magna Curia*. Con Giacomo da Lentini como xef, los ia produi plu can 300 poesias de amor de corte entre 1230 e 1266 e la esperimenta ia es continuada a pos la mori de Frederico par sua fio, Manfred.
Nas

**Nas** es la parte supra la boca de un person o animal, cual conteni la narinas e es usada per respira e ole.
Xamisen

**Xamisen** (nion: 三味線) es un strumento musical tradisional nion derivada de la jonguo sanxian. Lo ave la forma de un luto con tre cordetas.
Umm Kulthum

**Umm Kulthum** (أم كلثوم; Arabi de Misre: Om Kalsoum) (31 desembre 1904 – 3 Februar 1975) ia es un cantor, scrivor de cantas, e ator de Misre. Nase en El Senbellawein, el es conoseda como "la stela de la este (kawkab el-sharq). Sua cantas es relijiosa, amosa, e political. Un esemplo de sua cantas es Tu es me eda.
Ge

***Ge*** es un terma cual refere prima a un person omosesal o la cualia de es omosesal. Lo es orijinal de la lingua engles, en cual on ia usa orijinal la terma per sinifia "sin cura," "bonumorosa," o "estravagante."

La usa de la terma como un refere a omosesalia ia orijina posible tal temprana como la sentenio 19, ma sua usa ia aumenta gradal en la sentenio 20. En engles moderna tal como en elefen, on usa *gay* (ge) como ajetivo e como nom per refere a la persones, praticas e cultures asosiada con omosesalia. En la anios 1960, *ge* ia deveni la parola favoreda de omes omosesal per descrive sua orienta sesal.

## Referes
Omosesalia

**Omosesalia** es atrae romantica, atrae sesal o condui sesal entre membros de la seso o jenero mesma. Como un orienta sesal, omosesalia es "un tende durante de atraes emosial, romantica, e/o sesal" a persones de la seso mesma. Lo "refere ance a un sensa de identia basada de acel atraes, conduis relatada, e parteni en un comunia de otras ci comparti acel atraes."

## Vide ance
* Ge

## Referes
Alia Arabi

* 'Alia Arabi' * o * 'Alia de Statos Arabi' * (arabi: * جامعة الدول العربية *) es una organización regional de statos arabi del noreste de la Franja de Gaza. Sudoeste de Asia. Ia se formó en Al Bire el 22 de marzo de 1945 con seis miembros: Misre, Irac, Lubnan, Arabia Saudita, Suria, y urdún. Iaman Se unió el 5 de mayo de 1945. Ahora Alia Arabi tiene 22 miembros y cuatro observadores.
Amiria

Un **amiria** es un tera political ce es governada par un monarca muslim clamada amir.

Un lista de amirias presente:

*Cuait, amiria de 1757
*Catar, amiria de 1878
*Amirias Arabi Unida, unida de 1971
**Amiria de Abu Dhabi
**Amiria de Ajman
**Amiria de Dubai
**Amiria de Fujairah
** Amiria de Ras al-Khaimah (juntida febrero 1972)
** Amiria de Sharjah
** Amiria de Umm al-Quwain
Jaz

**Jaz** es un tipo de musica inventada en la SUA. La jaz combina musica afroamerican e european, marcada par improvisa, sincopa e tipal un ritmo forte.
David O. McKay

**David O. McKay** ia es la presidente nove de la Eglesa de Jesus Cristo de la Santas de la Dias Ultima.
Tornado

Un **tornado** es un vortis de ventas destruinte cual aspeta como un nube embutin e avansa su un tempesta grande.
Crede de la Apostoles

**La Crede de la Apostoles** es un afirma comun de cristianisme. La nom es de un istoria de la sentenio sinco ce la apostoles ia dise esta afirma pos la pentecosta.



Me crede en Dio, Padre Omnipotios, Creor de la sielo e de la tera;
Me crede en Jesus Cristo, Se Fio unica, nos Senior;
El ia es consepida tra la potia de la Spirito Santa; 
Ia nase de la virjin Maria;
Ia sufri su la ordina de Ponsius Pilato:
ia es crusida, ia mori e ia enterada;
Ia desende a la enferno;
En la dia tre, ia revive;
Ia asende a la sielo; 
El es sentada a la destra mano de Dio, Padre Omnipotios;
De ala, El va veni judi la viventes e la mores;
Me crede en la Spirito Santa;
En la Eglesa Santa Catolica;
La comunia de la santas;
La pardona de la pecas;
La revive de la corpo;
E en la vive eterna.   
AMEN.
Cosa

:Esta article trata cosas jeneral.  La *[[cosa (lingua)|lingua "cosa"]]* esiste ance.

Un **cosa** es el cual pote es la ojeto de la sensas, de pensa, o de parla.  El inclui tota cual esiste e tota cual es posible.  La usa plu comun de la parola es el cual es la ojeto de la sensas, ma no incluinte esentes vivente, e spesial no umanas. La du usas es indicada par la situa.
England expects that every man will do his duty

«***[[England]] expects that every man will do his duty***» (en elefen, «England espeta ce cada om va fa sua debe») ia es un sinial enviada par la visamiral Horatio Nelson de sua barcon prima *HMS Victory* ante la comensa de la batalia de Trafalgar a 21 otobre 1805.
Completinte

(Traduida de http://www.sil.org/linguistics/GlossaryOfLinguisticTerms/WhatIsAComplement.htm)

Tradisional, un **completinte** es un parte de un proposa cual es usada per ajunta un descrive a la sujeto o la ojeto de la proposa. Ave du varias:
*Un **completinte sujetal** es usada per ajunta un descrive de la sujeto. En linguas como elefen, engles, o espaniol, completintes sujetal es introduida par un copula como "es", "deveni", o "pare". Per esemplo:
**Ambros ia es *un bispo*. (un completinte nomin)
**Ambros ia es *santa*. (un completinte ajetival)
*Un **completinte ojetal** es usada per ajunta un descrive de la ojeto direta. Esetante per ojetos de la verbo "nomi", la sola esemplos posable en elefen es formulas de preposada, ma otra linguas permete ce los es ance nomes o ajetivos:
**Los nomi el *Ambros*.
**La popla ia eleje Ambros *per bispo*. (compara a la engles: "The people elected Ambrose bishop".)
**La popla ia regarda Ambros *como santa*. (compara a la engles: "The people considered Ambrose holy".)

En gramatica jenerante, un completinte es diferente definida. El es un categoria de formula o proposa cual es sucategorida par la nucleo de la formula o proposa. Esta espresas es obligada, e los contrasta con "ajuntadas", cual es elejable. Per esemplo, la ojeto direta de un verbo transitiva es obligada e donce un completinte, ma un espresa averbal es jeneral elejable, e donce no un completinte. Ma la distingui no es sempre clar...

Esemplos:
*Robin ia leje *la libro*. (ojeto direta, completinte de la verbo)
*Robin ia dona el *a me*. (ojeto nondireta, completinte de la verbo)
*Erin ia pone el *sur la scafal*. (completinte de la verbo, obligada car on no pote dise "Erin ia pone el.")
*Esta problem pare *multe difisil*. (formula ajetival, completinte de la verbo)
*Los ia duta *esce el ia es posable*. (completinte frasal de la verbo)
*...su *la table*. (formula nomin, completinte de la preposada)
*...difisil *per me comprende*. (formula verbal, completinte de la ajetivo)

Nonesemplos:
*Nos ia sede *rapida*. ("rapida" es un alterante ajuntada a la formula verbal)
*Los va parti, *me espeta*. ("me espeta" es un proposa ajuntada a la frase intera)
Clases sintatical de parolas

Parolas pote es clasida en modos varios. Linguistes clasi comun parolas en du clases: **la clase abrida** e **la clase cluida**. La clase abrida es multe grande pote aseta multe parolas nova. La clase cluida es plu peti e plu stable e no aseta fasil parolas nova.

### La clase abrida

La clase abrida inclui nomes, verbos, ajetivos, e averbos:

**Nomes** (o **sustantivo**) indica tipal ojetos fisical como persones, locas, e cosas – ma nomes pote indica ance consetas plu astrata ce es gramatical simil. Comun, on introdui un nom con determinantes, e pote segue el con ajetivos, formulas de preposada, e proposas ajetival. 

**Verbos** sinifia tipal  avenis (“pluve”), atas e la sesa de atas ("core", "para"), relatas ("ave", "perde"), o states ("sta", "fonde"). Verbos es comun alterada per indica person, tempo, moda, aspeta, etc. El pote es alterada par averbos, formulas de preposada, e proposas averbal.

**Ajetivos** es parolas ce altera la sinifia de nomes. Ajetivos indica tipal la cualias de la persones o cosas indicada par nomes.

**Averbos** es parolas ce descrive cuasi cualce otra cosa, per esemplo verbos, ajetivos, otra averbos, determinantes, preposadas, formulas varios, e an frases completa. Usual, averbos informa sur locas, tempos, situas, causas,  o maneras. Averbos es tipal la mesma como, simil a, o derivada de ajetivos.

**Esclamas** (o **interjetas**) es parolas ce indica la emosias de la parlor o scrivor.

### La clase cluida

La clase cluida inclui determinantes, preposadas, juntas, e paroletas:

**Determinantes** es parolas ce descrive nomes par espresa la referes de la nom, incluinte identia e cuantia. Esemplos de determinantes comun inclui tota, la, un, esta, acel, ce, cual. Determinantes pote ance inclui ajetivos de posese. Un otra grupo de determinantes es parolas ce indica cuantia, como "multe", "poca" e numeros.

**Preposadas** introdui formulas de nom, e formi un **formula de preposada**. Tipal, un formula de preposada descrive un nom, pronom, ajetivo, o averbo presedente – o el pote descrive un frase intera. La preposada indica como la formula de nom relata a la strutur ce conteni el: el mostra la rol ce el ave en la descrive. Multe linguas ave **posposadas** en loca de **preposadas**.

**Juntas** es parolas ce lia du cosas la un a la otra. Ave du spesies: conjuntas e sujuntas. Un **conjunta** lia du composantes de la mesma spesie, per produi un composante plu grande de esta spesie. Per esemplo, du formulas nomal juntada par **e** produi un formula nomal plu grande. Un **sujunta** lia un suproposa a la frase conteninte, indicante la rol de la suproposa en la frase.

**Paroletas** (o **particulas**) inclui parolas varios ce no conveni fasil en la otra clases. El inclui parolas ce indica tempo, aspeta, moda, e vos de verbos, grados de ajetivos e averbos, e parolas como "no" e "si".
Eureka, Nunavut

**Eureka** es un poca base de rexerca en Isola Ellesmere en la teritorio de Nunavut en Canada. El es la du plu norde permanente comunia de rexerca en la mundo. La sola un plu norde es Alert, ce ance es en Isola Ellesmere. En 2005 el ia reporta un cuantia de popula de 0 ma ave la min 8 empleadas ce torse continuante.
Linguas australian orijinal

La **linguas australian orijinal** es un grupo areal de 170 linguas, tota en Australia. Triste, lo es parlada par sirca sola 30 000 parlores aora.
Sea Island, British Columbia

**Sea Island** (Isola de Mar) es locada en la site de Richmond, British Columbia en Canada, direta tra la mar de Vancouver e 15 cilometres de la media de Vancouver. La isola es en un estuario de la Rio Fraser, ce dona lo un unica ambiente ecolojial. Sea Island es la loca de la Airoporto Internasional de Vancouver (YVR) e un grande projeta ambiental per oposa la colpa ambiental de la airoporto.
Linguas austroasiatica

La **familia de linguas austroasiatica** (munda en India e mon-cmer en Asia sude-este) inclui 150 linguas e 60 milion parlores, incluida la vietes. Linguistes sujeste ce la linguas deriva de un popla cual sperde par segue la Rio Mecong

La linguiste Paul Sidwell sujeste ce la familia no es ordinada en la forma de un arbor, como en la linguas indoeuropean, ma varia en un modo plu como dialetos cual estende de India a Viet. Sua list de su-familias (la nomes es los usada en engles):
*Munda
*Khasian
*Palaungic
*Khmuic
*Mangic
*Vietic (incluinte viet)
*Katuic
*Bahnaric
*Khmer (cmer)
*Pearic
*Monic
*Aslian
*Nicobarese
*Shompen
Carbala

**Carbala** es un site en Irac, locada a 100 cilometres sude-ueste de Bagdad.

La cuantia de popla, en la anio 2003, es de 572.300 persones.

## Relijio
Per la xia Carbala es un loca de la plu santa en la Tera.
Dwight David Eisenhower

**Dwight David Eisenhower** (14 otobre 1890 - 28 marto 1969) ia es la presidente tredes-cuatro de la Statos Unida de America.
Herbert Clark Hoover

**Herbert Clark Hoover** (10 agosto 1874 - 20 otobre 1964) ia es la presidente tredes-un de la Statos Unida de America.
Linguas txuctxi-camtxatcan

La **familia txuctxi-camtxatcan** (o paleosibiran), posable la familia de linguas la plu peti, inclui sinco linguas con 23 000 parlores en la plu norde-este de Sibir.  Alga linguistes crede ce esta es du familias nonrelatada. Estra txuctxi, tota otra membros de la familia es prosiminte estingui.

La familia es composada de du grupos de dialetos distante relatda - txuctxi e camtxatcan. Txuctxi es videda como entre un a cuatro linguas: txuctxi propre, aliutor, coriac, e cerec (resente estinguida). Ma on ave sola un lingua survivente de camtxatcan: itelman. La relata de la linguas txuctxen a itelmen es distante, e ia es sola resente demostrada per la sasia de la plu de linguistes.
Chester Alan Arthur

**Chester Alan Arthur** (5 otobre 1829 - 18 novembre 1886) ia es la presidente dudes-un de la Statos Unida de America.
Protoslavica

**Protoslavica** es la lingua cual ia es parlada par tota la popla slavica ante la sentenio 7 ec. An si no scrivedas en esta lingua es trovada, linguistes ia reconstrui se forma ipotesal con aida de la linguistica comparativa, e declara ce tota la linguas slavica moderna es derivada de el.

## Orijin
La lingua protoslavica parteni a la familia de linguas indo-european, o plu esata a la grupo de linguas "satem". On pensa ce la area orijinal de protoslavica es la stepe pontica. Sirca 3000 anios ante la comensa de la eda comun un forma primitiva de linguas slavica e baltica ia emerji de la lingua comun e ia comensa developa separada. Esta prosede ia dura per sirca 2000 anios, asta 1000 aec, e es conoseda como protobaltoslavica. Multe contatas prosima con la linguas protogermanica e indoiranian es atestada.
Nom (gramatica)

(Traduida de https://web.archive.org/web/20231221171841/https://glossary.sil.org/term/noun)

Un **nom** es un membro de un clase sintatical...
*cual inclui parolas cual refere a persones, locas, cosas, ideas, o consetas
*de cual sua membros pote ata como cualce de la seguentes: sujetos de la verbo, ojetos de la verbo, ojeto nondireta de la verbo, o la ojeto de un preposada (o posposada), e
*de cual la plu de sua membros ave un seso gramatical inerente determinada (en linguas cual infleta per seso).

Nomes es un de la consetas plu stable tra tempo en un lingua. Ma, como verbos, esta stablia tra tempo aplica sola a la nomes prototipal. Nomes cual no es prototipal es identifiada par se similes distribual a nomes prototipal. Esemplos:
*petra
*arbor
*can
*person

Esta nomes es prototipal car on persepi los como cosas concreta, fisical, compatida, cual no cambia sinifiante tra tempo.

La nomes seguente es min prototipal car los representa consetas o cosas cual no es persepida como restante la mesma tra un periodo longa de tempo, o cual no es concreta:
*punio
*belia

Ave tipos varios de nomes:
*nom astrata
*nom alienable
*nom coletiva
*nom concreta
*nom contable
*nom nonalienable
*nom noncontable
*nom verbal

Nomes en multe linguas ave afisas o otra cambias per indica se roles en la frase. Esta roles es nomida casos.
George Albert Smith

**George Albert Smith** ia es la presidente oto de la Eglesa de Jesus Cristo de la Santas de la Dias Ultima.
Nom personal

Un **nom personal** es un nom propre cual identifia un person individua. Lo es cuasi universal ce persones ave un nom. La esetas rara inclui casos de enfantes de jenitores demente o enfantes ci developa solitar. Un nom personal es en la plu casos donada a la enfante a nase or a un eda joven. La Conveni per la Diretos de Enfantes dise ce un nom personal es un direto de cada umana. (Vide Text of the Convention on the Rights of the Child per plu.)

La partes de nomes personal inclui la seguente:
***Nom individual**: Universal.
***Nom padral** (o *patronim*): Un nom fundida a la nom individual de la padre.
***Nom madral** (o *matronim*): Un nom fundida a la nom individual de la madre.
***Nom familial**: Un nom usada par tota membros de un familia.
***Nom** (o nomes) **media**: La min comun.

En Europa, pos la perde de la sistem de nomes roman, la nomes familial ia es reintroduida comensante en Er en 916 e en England en 1086. La usa de nomes familial ia comensa en Frans en la sentenio 13 e Deutxland en la sentenio 16. En paises cual ia usa nomes padral, como Scandinavia, Cimri, etc, la usa de nomes familial ia comensa plu tarda. La usa de nomes familial obligada per lege ia comensa sirca 1539 en Frans, cuando la pretes ia es obligada recorda los en la arcivos de batisme. Ma usa obligada no ia comensa en Scandinavia asta la sentenio 20, e no es obligada en Island oji. Ante la usa de nomes familial, persones ia es clamada con un parola descrivente, la loca de la nase o abita de un person, sua ocupa, o la nom de un jenitor. Multe nomes familial moderna veni de un de estas.

En familias de la aristocratia, multe nomes media per onora asendentes, parentes, o alias political ia es comun. En familias comun, un nom media ia pote es simple un otra nom, o un nom ce onora un asendente o un parente. Femas sposida ia pote ave sua nom familial de ante sposi como un nom media. Multe familias catolica eleje un nom de un santa a la nase de un enfante, o plu tarde, a la rituo de serti. En alga paises la nom media es simple per difere persones con la mesma nomes prima.

En sosias de la este (Asia e la plu de Africa), los usa *"la costum de la este:"* La nom familial es prima, e la nom individual es final. En sosias de la ueste – America Norde, America Sude, Australia, e Europa (eseta Magiar) – la nom individual es prima, e la nom familial (o la nom padral en Island) es final. Esta es clamada *"la costum de ueste."* Ma, en listas o catalogos, los usa la costum de la este ance en la ueste, con un virgula entre la nomes. On ave ancora sosias en la mundo cual usa sola la nom individual. En elefen, on pote usa ambos la costum este o ueste.
Wordle

**Wordle** es un programa a la rede per crea imajes de testos, creada par Jonathan Feinberg. On pote trova lo a www.wordle.net. La introdui a la programa dise:


Wordle es un jueta per jenera "nubes de parolas" de testo cual tu furni. La nubes mostra plu grande la parolas plu frecuente en la testo de fonte. Tu pote ajusta tua nubes con tipos de leteras, posas, e colies de colores diversa. Tu pote usa la imajes cual tu crea con Wordle a cualce modo cual tu gusta. Tu pote primi los o fisa los a la galeria de Wordle per comparti con tua amis.


A su es un esemplo, creada de partes de la gramatica de elefen:
Hyperloop

La **Hyperloop** es un modo proposada de transporta pasajores e carga par tren en tubo vacuida. La desinia ia es prima publicida par un ecipo juntada de Tesla e SpaceX.
Andrew Johnson

**Andrew Johnson** (29 desembre 1808 - 31 julio 1875) ia es la presidente des-sete de la Statos Unida de America.
Linguas pama–niungan

La **linguas pama-niungan** es la familia la plu estendeda de la linguas de la australianes orijinal, con sirca 300 linguas. La nom es derivada de la nomes de la du grupos la plu distante de lunlotra: la linguas pama de la norde-este e la linguas niungan de la sude-ueste. La parolas *pama* e *niunga* sinifia "umana" en sua linguas.

La familia conta per la plu de la estende jeografial, la plu de la popla orijinal, e la cuantia la plu de linguas individua. La plu de la linguas de la familia es parlada par grupos peti de sentos de persones o min. Multe, ma no tota, es videda como perilida, e multe ia es estinguida resente.

Proto-pama-niungan ia es posible parlada tan resente como 5 mil anios a ante, e multe plu resente ca la 40 a 60 mil anios en cual la australianes orijinal ia abita Australia. Como la familia ia sperde tra la plu de la continente (e donce ia desloca cualce linguas plu temprana) no es serta. Un esplica posible es ce la linguas ia es pasada de un grupo a un otra con cultur e rituos. Multe linguistes ia sujeste ce la familia es plu como un *sprachbund* (pd, relatada par intercambia, no par erita), estendeda par ondas multiple de contata entre grupos.

A la tempo en cual la europeanes ia ariva en Australia, on ave sirca 300 linguas pama-niungan divideda entre sirca 36 ramos. Esta linguas varia en sua diferes: Algas es cuasi unica e on ta ave un taxe difisil per mostra sua relata a otras; otras es tan simil como la linguas scandinavia.
Bertolt Brecht

**Bertolt Brecht** (Augsburgo, 10 febrero 1898, como **Eugen Berthold Friedrich Brecht**, - 14 agosto 1956 a Berlin Este ) ia es un autor teatral e poesiste deutx.
Big Ben

**Big Ben** ("Ben grande") es la nom par cual on conose la campana de la orolojo locada en la norde-este de la Palasio de Westminster en London (la seja de la Parlamento de la Rena Unida), e es ance popular estendeda per nomi la orolojo e tore intera. Sua nom ofisial ia es *Tower Clock* asta cuando en 26 junio 2010, per onora la 60 anios de la rena de Rea Elizabeth 2, on ia deside cambia la nom a *Elizabeth Tower*.
Diftongo

Un **diftongo** es un combina de du vocales, con un de los espresada plena e la otra prosiminte un semivocal, plu comun "i" ([j]) or "u" ([w]). En elefen, per esemplo, la diftongos permeteda es "ai", "au", "eu", e "oi". En otra linguas, on pote trova diftongos como "ei", "ou", "iu", e "ui". Diftongos esiste ance con la semivocal a la comensa - "ue" o "io", per esemplo. Final, alga linguas ave diftongos en cual la vocal du es sentral. Anglo-saxon e frisian, per esemplo, ave diftongos scriveda "oa" e "ea", en cual la "a" represente la sona de la xva ([ə]).

La diftongos en lfn es multe rara:
*"Ai" apare en alga parolas como "aida", "aira", "bait", "mais", "naive", "saisi", e "saison". Lo apare ance en la prefisa "airo-", derivada de la parola "aira".
*"Au" es la diftongo la plu comun en elefen. Lo aveni en "auto", "audio", "causa", "cauta", "cauxo", "flauto", "lauro", "nausea", "pausa", e "trauma". Lo pote es trovada ance en parolas con la prefisa "auto-" e la sufisa "-sauro".
*"Eu" es trovada en un cuantia peti de parolas, como "euro", "feudo", e "neutra". Plu comun, lo aveni en prefisas elinica en parolas siensal: "eu-", "leuco-", "neuro-", "pneumo-", "pseudo", e "reumato-".
*"Oi" es la plu rara de la diftongos. Lo aveni en parolas como "boicota", derivada de engles. Lo es trovada ance en parolas siensal cual conteni la sufisas elinica "-oide" e "-noide".

Elefen ave ance un cuantia peti de parolas composada o con prefisas o sufisas en cual, an si du vocales aveni la un pos la otra, los es pronunsiada separada. Per esemplo, "eroina" es pronunsiada "ero-ina", con cuatro silabas, e "reuni" es pronunsiada "re-uni", con tre silabas. La pronunsias spesial es indicada en la disionario.
Franklin Pierce

**Franklin Pierce** (23 novembre 1804 - 8 otobre 1869) ia es la presidente des-cuatro de la Statos Unida de America, un democrata norde ci ia vide la move aboliste como un menasa fundal a la unia de la nasion.
Rutherford Birchard Hayes

**Rutherford Birchard Hayes** (4 otobre 1822 - 17 janero 1893) ia es la presidente des-nove de la Statos Unida de America.
Gerald Rudolph Ford

**Gerald Rudolph Ford** (14 julio 1913 - 26 desembre 2006) ia es la presidente tredes-oto de la Statos Unida de America.
Theodore Roosevelt

**Theodore Roosevelt** (27 otobre 1858 - 6 janero 1919) ia es la presidente dudes-ses de la Statos Unida de America.
Grover Cleveland

**Grover Cleveland** (18 marto 1837 - 24 junio 1908) ia es la presidente dudes-du e dudes-cuatro de la Statos Unida de America.
William McKinley

**William McKinley** (29 janero 1843 - 14 setembre 1901) ia es la presidente dudes-sinco de la Statos Unida de America. El ia servi de 4 marto 1987 asta sua asasina, ses menses en sua perioda de ofisio du.
Bill Clinton

**Bill Clinton** (naseda como "William Jefferson Blythe III" a 19 agosto 1946) es un politiciste SUA ci ia es la presidente cuatrodes-du de la Statos Unida de America de 1993 asta 2001.

El ia es la Governor de Arkansas de 1979 asta 1981 e de 1983 asta 1992, e la Avocato Jeneral de Arkansas de 1977 asta 1979.

Un membro de la Partito Democrata, Clinton ia es ideolojial un Democrata Nova, e multe de sua politicas ia refleta un filosofia political sentriste de la Via Tre.
Antonio Machado

**Antonio Cipriano José María y Francisco de Santa Ana Machado y Ruiz**, conoseda como **Antonio Machado** (26 julio 1875 – 22 febrero 1939) ia es un poesiste espaniol e un de la figuras major de la move leteratural espaniol conoseda como Jenera de la 98.
Bob Dylan

**Bob Dylan** (naseda como **Robert Allen Zimmerman**—ivri: שבתאי זיסל בן אברהם, Shabtai Zisl ben Avraham—en Duluth, Minnesota), a 24 de maio de 1941. El es un musiciste, cantor, scrividor de cantas e poesiste esuan.

En 2016, el ia gania la premio Nobel en leteratur.

## Discografia
* 1962: *Bob Dylan (album)|Bob Dylan*
* 1963: *The Freewheelin' Bob Dylan*
* 1964: *The Times They Are a-Changin*'
* 1964: *Another Side of Bob Dylan*
* 1965: *Bringing It All Back Home*
* 1965: *Highway 61 Revisited*
* 1966: *Blonde on Blonde*
* 1967: *John Wesley Harding*
* 1969: *Nashville Skyline*
* 1970: *Self Portrait*
* 1970: *New Morning*
* 1973: *Pat Garrett & Billy the Kid*
* 1973: *Dylan (1973)|Dylan*
* 1974: *Planet Waves*
* 1974: *Before the Flood*
* 1975: *Blood on the Tracks*
* 1976: *Desire (album)|Desire*
* 1976: *Hard Rain*
* 1978: *Street Legal*
* 1979: *Slow Train Coming*
* 1979: *Bob Dylan at Budokan*
* 1980: *Saved*
* 1981: *Shot of Love*
* 1983: *Infidels*
* 1984: *Real Live*
* 1985: *Empire Burlesque*
* 1986: *Knocked Out Loaded*
* 1988: *Down in the Groove*
* 1989: *Dylan & The Dead*
* 1989: *Oh Mercy*
* 1990: *Under the Red Sky*
* 1992: *Good as I Been to You*
* 1993: *The 30th Anniversary Concert Celebration*
* 1993: *World Gone Wrong*
* 1995: *MTV Unplugged (Bob Dylan)|MTV Unplugged*
* 1997: *Time Out of Mind*
* 2001: *"Love and Theft"*
* 2006: *Modern Times (Bob Dylan)|Modern Times*
* 2009: *Together Through Life*
* 2009: *Christmas in the Heart*
* 2012: *Tempest (album de Bob Dylan)|Tempest*
* 2015: *Shadows in the Night*
* 2016: *Fallen Angels (album)|Fallen Angels*
* 2017: *Triplicate*
* 2020:  *Rough and Rowdy Ways*
* 2023: *Shadow Kingdom*
James Buchanan

**James Buchanan** (23 april 1791 - 1 junio 1868) ia es la presidente des-sinco de la Statos Unida de America.
Louis Armstrong

**Louis Daniel Armstrong** (Orleans Nova 4 de agosto de 1901 - Nu Iorc 6 de julio de 1971)ance conoseda como **Satchmo** o **Pops**,trompetista e cantor esuan de jaz.

## Discografia
* 1923: Louis Armstrong with King Oliver (Milestone)
* 1923: Clarence Williams' Blue Five (CSB)
* 1928: Hot Fives And Sevens, Vol. 3 (JSP)
* 1931: Stardust (Portrait)
* 1933: Louis Armstrong Sings the Blues (RCA)
* 1947: Satchmo at Symphony Hall, Vol. 2 [live] (Decca)
* 1949: Satchmo Serenades (Polygram Records)
* 1951: Satchmo at Pasadena [live] (Decca)
* 1954: Louis Armstrong Plays W.C. Handy (Columbia/Legacy)
* 1955: Louis Armstrong at the Crescendo, Vol. 1 [live] (Decca)
* 1955: Ambassador Satch (Columbia/Legacy)
* 1955: Satch Plays Fats: The Music of Fats Waller (Sony)
* 1955: Satchmo the Great (Sony)
* 1956: Ella and Louis (Polygram Records)
* 1956: Pasadena Civic Auditorium June 20, 1956 (Giants of Jazz)
* 1956: High society 1957: Porgy & Bess (Polygram Records)
* 1957: Ella and Louis Again (Polygram Records)
* 1957: Louis Armstrong Meets Oscar Peterson (Polygram Records)
* 1957: Louis and the Angels (Umvd Labels)
* 1959: The Five Pennies (Decca)
* 1960: Happy Birthday, Louis! Armstrong & His All-Stars (Omega)
* 1960: Satchmo Plays King Oliver (Varese Sarabande)
* 1961: Together for the First Time [Con Duke Ellington] (Roulette)
* 1963: Hello, Dolly! (Mca)
* 1968: What a Wonderful World (ABC Records)
* 1968: Disney Songs the Satchmo Way (Disney)
* 1969: On Her Majesty's Secret Service (Capitol). BSO de 007 al servicio de su majestad.
* 2002: The Best of Louis Armstrong: The Hot Five and Seven Recordings (Columbia/Legacy)
* 2002: Satchmo Live (Orpheus Records)
* 2006: Complete New York Town Hall & Boston Symphony Hall Concerts (DeFinitive)
Calvin Coolidge

**Calvin Coolidge** (4 julio 1872 - 5 janero 1933) ia es la presidente tredes de la Statos Unida de America.
Claude Piron

**Claude Piron** (Namur, Beljia, 26 de febrero de 1931-Gland, Suiz, 22 de janero de 2008) ia es un psicolojiste suiz, multe conoseda como scrivor en la lingua internasional esperanto.

## Bibliografia
* Piron, Claude (1994) *Le défi des langues — Du gâchis au bon sens* (The Language Challenge: From Chaos to Common Sense). Paris: L'Harmattan.
* Piron, Claude (1998) *Le bonheur clés en main* (The Keys to Happiness). Saint-Maurice: Saint Augustin.
Asosia per Lingua Franca Nova

**La Asosia per Lingua Franca Nova** (ALFN) es un asosia nonformal de parlores e suportores de la lingua aidante internasional lingua franca nova.

## Intende
La intende de la asosia es la regula, la boni e la promove de elefen como ance la estende de sua vocabulo e la crea de terminolojia.

Per fa esta, la Asosia crea la Disionario de Elefen, un disionario xercable enlinia, cual ia es prima publicida como la Disionario de Lingua Franca Nova: Elefen-Engles Engles-Elefen.

La Asosia debate sur parolas nova e dutas en la foro de sua vici.

## Governa
A presente, la governa es un comite de la dirijores de la vici. On deveni un membro de la asosia par declara, "en la solitaria de sua propre studio", ce on es un membro.

## Futur
En la futur, la comite va crea modos plu formal per rejistra como un membro, eleje governores, etc, e va corpora cisa como un asosia nonprofitante.

## Lia esterna
* Paje ueb ofisial
Balgaria osmanian

La istoria de la **Balgaria osmanian** estende cuasi 500 anios, de la concista per la Impero Osmanan de la renas peti emerjinte de la desintegrante Impero Balgarsce Du en la sentenio 14 tarda, asta la Libri de Balgaria en 1878. Como resulta de la Gera rusce-turces (1877-1878), la Prinsia de Balgaria , un stato vasal osmanian autonom cual ia es cuasi separada, ia es creada. En 1885, la provinse autonom de Rumelia Este ia es controlada per la tsar balgasrce. Balgaria ia declara de autonomia en 1908.
Buruxasci (lingua)

**Buruxasci** es un lingua isolida cual es parlada par sirca 50 000 persones Buruxo (acc Hunza) en la vales de Pacistan norde.

Lo marca ambos sujeto e ojeto, e la ordina de parolas es jeneral sujeto-ojeto-verbo.

Nomes es divideda entre cuato jeneras: persones mas, persones fema, cosas contable, e cosas noncontable, e la asinia es jeneral lojical. Alga parolas pote es ambos contable e noncontable, cual produi diferes de sinifia. Per esemplo, *báalt* sinifia "poma" cuando contable, ma "pomo" cuando noncontable. (Nota ce lo es posible ce la parola protoindoeuropean *abel* ia es emprestada de buruxasci.)

La morfolojia de nomes es composada de la tronco, un prefisa de posese (obligada per alga nomes), e sufisas de cuantia e caso. Cuantias inclui singular, plural, nondefinida, e grupida. Casos inclui asoluta, ergativa/apoiada, jenetiva, e alga locativas, indicante e loca e dirije e pote es composada.

La verbos es marcada per person e cuantia, sinco tempos/aspetas, e ses modos. Plu, los ave tre troncos: pasada, presente, e seguente. La pasada es la form de disionarios e es ance usada per comandas e nomidas; la radis seguente es simil a la partisipio pasada e es usada per coordina. Un verbo pote ave tan multe como cuatro prefisas e ses sufisas.
Dogmas de la Eglesa Catolica

En la Eglesa Catolica, un **dogma** es un varia asoluta, defininte, nonmutable, noncanselable e intera serta su la cual no pote esiste duta. A un ves proclamada formal, cualce dogma no pote es negada per la Pape o un consilio. Por esta, la dogmas constitui la base de tota la Crede Catolica.

## Crede de la Apostoles

Tota e cada un de la articles de la Crede de la Apostoles es articles de fida, e dogmas, per la catolicos.



Me crede en Dio, Padre Omnipotios, Creor de la sielo e de la tera;
Me crede en Jesus Cristo, Se Fio unica, nos Senior;
El ia es consepida tra la potia de la Spirito Santa; 
Ia nase de la virjin Maria;
Ia sufri su la ordina de Ponsius Pilato:
ia es crusida, ia mori e ia enterada;
Ia desende a la enferno;
En la dia tre, ia revive;
Ia asende a la sielo; 
El es sentada a la destra mano de Dio, Padre Omnipotios;
De ala, El va veni judi la viventes e la mores;
Me crede en la Spirito Santa;
En la Eglesa Santa Catolica;
La comunia de la santas;
La pardona de la pecas;
La revive de la corpo;
E en la vive eterna.   
AMEN.



## Lista de dogmas
La Eglesa Catolica proclama la esiste de multa Dogmas, esente 44 la numero de dogmas xef. Los es divideda en 5 categorias diferente:

* Dogmas re Dio
* Dogmas re Jesus
* Dogmas re la crea de la mundo
* Dogmas re la om.
* Dogmas re la Pape e la Eglesa
Fra Giovanni

Fra Giovanni Giocondo (c 1433 – 1515) ia es un frate fransiscan, arcitetor, studiante de anticalias, arceolojiste, e scolor clasical.

An si el ia scrive multe libros e ia desinia multe construidas, el es posible plu conoseda como la scrivor de un letera a la contesa Allagia Dela Aldobrandeschi, scriveda a la sera ante natal, 1513.
Strumentos de percute

La familia de **strumentos de percute** es composada de un varia de aparatas, fabricada de metal, lenio, e peles animal o artifisial, cual es tocada par la manos o bastetas. Los es tipal asosiada con ritmo, ma algas ave la capasia de varia sua tonos o es composada de un colie de partes, cada con sua propre tono.

La strumentos la plu simple, construida xef de metal:
*castanieta
*simbal
*gongo
*campana
*clicador
*maraca
*triangulo (musica)

Otra strumentos es composada de partes (o ave partes) cual produi tonos variosa. Los es tipal composada de metal o lenio:
*xilofon
*vibrafon
*glocenspil
*carilion
*campanas tubo
*campaneta
*marimba
*tambur metal

La strumentos xef de la formas de percute es composada de un corpo silindre, comun de lenio, e con un pel (animal o artifisial) estendeda sur un abrida de la corpo, cual es tocada par la manos o bateda par un o plu bastones:

*timpano
*tambur militar
*tambur baso
*tomtom
*bodran
*tambureta
*bongos
*tambur de conga
*tambur calixin
*djembe
*tambur iperbolin 
*tambur parlante
*caxon (musica)

Vide ance: Tambur
Vide ance: Bateria (percute)
Strumentos de cordetas

**Strumentos de cordetas** es strumentos musical cual produi sona de cordetas vibrante cuando la cordetas es sonada en cualce modo.

Musicistes jua alga strumentos de cordetas par toca la cordetas con sua ditos o un plectro. Los jua otras par colpa la cordetas con un martel lejera de lenio, o par frota la cordetas con un arco. En alga strumentos de teclas, como la clavesimbal o la piano, la musiciste presa un tecla per colpa o toca la cordetas.

En strumentos juada con un arco, la juor frota la cordetas con un arco de capelas de la cavalo, cual causa ce los vibra. En la viola de rota, la juor opera un rota mecanical e presa un tecla cual frota la cordetas sur la rota.

La strumentos con un arco inclui la strumentos de la sesion de cordetas de un orcestra clasica (violin, viola, xelo, contrabaso) e alga otras (pe la violas de gamba usada en musica de la eda baroca, e violines usada en tipos de musica de folclor). Tota esta strumentos pote ance es tocada con la ditos, un tecnica nomida "pizicato".

Un varia de tecnicas es usada per sona tonos a la gitar, incluinte toca con la ungias o plectro, tanje cordetas multiple, o an toca la cordetas a la trastes. La gitar eletrica pote usa ance la renuri de la fortador per crea sonas continuante. Alga strumentos es xef tocada, como la arpa e la baso. Otra esemplos inclui la sitar, banjo, mandolin, uculele, e buzuci.

En la plu de strumentos de cordetas, la vibras es transmeteda a la corpo de la strumento, cual comun inclui alga tipo de cava o area encluida. La corpo mesma vibra, e la aira a en. Esta causa ce la vibra de la cordetas es plu oiable e rica. Oji, alga strumentos depende de aumenta eletrica e pote ave un corpo solida.

### Esemplos de strumentos de cordetas

La familia de la arpa:
* Arpa
* Lira
* Sitra
* Coto
* Cora
* Dulsimer (martelida)

La familia de la luto (pd con trastes):
* Luto
* Gitar
* Gitar (eletrical)
* Gitar baso
* Sitar
* Banjo
* Vina
* Mandolin
* Mandola
* Sistre
* Buzuci
* Tanbur
* Balalaica
* Ucelele
* Dulsimer (apalatxian)

La familia de la violin (pd, con arco):
* Violin
* Viola
* Viola de gamba
* Xelo
* Contrabaso
* Rebab

La familia de la piano (pd, con teclas):
* Piano
* Clavicordio
* Clavesimbal
* Nicelarpa
* Viola de rota
Garcilaso de la Vega

**Garcilaso de la Vega** ia es un soldato e poesiste espaniol. El ia es la poesiste la plu influente en introdui la strofes, la tecnicas poesiste e la temas de la Renase italian en Espania.

El ia nase en la site de Toledo.
George Orwell

**George Orwell** ia nase en 1903 en India brites como Eric Blair. El ia es un cuatri franses. El ia mori en London en 1950. El ia es un scrivor, polisior (en Burma), e soldato (en la gera interna de Espania).

## Vide ance
* Cultiveria de animales (novel). (1945)
* 1984 (novel)
* Onora a Catalunia
Fortes de Aira de la Armada de la Statos Unida

La **Fortes de Aira de la Armada de la Statos Unida** (engles: *United States Army Air Forces*; *USAAF* o *AAF*) ia es la fortes de aira de la Statos Unida durante e direta pos la Gera Mundal Du. Lo ia susede la Corpo de Aira de la Armada de la Stos Unida e ia presede la Fortes de Aira de la Statos Unida.
Iqaluit

**Iqaluit** (inuit: *ᐃᖃᓗᐃᑦ*; engles: *Iqaluit*, sinifia "la pexes") es la capital de Nunavut.

## Lias esterna
* Adirije ueb ofisial
Imno nasional de Corea Norde

***Aeguc-ca*** (애국가, 愛國歌), o la **canta patriota**, es la imno nasional de la Republica democrata popular de Corea (Corea Norde).  Lo es composada par Kim Won Gyun (김원균, 金元均) e lo testo es la obra de Pak Se Yong (박세영, 朴世永).  Lo ia deveni la imno ofisial de la republica en 1947.

Noncomun entre la cantas coreanordena, *Aeguc-ca* nunca refere a no la Partito de laborores de Corea no la respeta de gida de la xefes Kim.

La imno nasional de la Republica de Corea (Corea Sude) es ance clamada *Aeguc-ca*, ma es completa diferente en testo e musica.
Tasonomia

La **tasonomia** (verbo elinica *tassein*, "clasi" ; *nomos*, "lege", "siensa") pote refere a:
*la siensa de la clasi de cosas vivente 
*un clasi

En la comensa tasonomia ia es sola la siensa de la clasi de organismes vivente, ma a pos la parola ia es aplicada a un sinifia plu larga e pote ance refere a o un clasi de cosas o la prinsipes de clasi. Cuasi cualce cosa: ojetos vivente, ojetos nonvivente, locas e avenis, pote deveni clasida seguente un scema tasonomial.
Tesalia

**Tesalia** (elinica: Θεσσαλία, Thessalía; tesalian antica: Πετθαλία, Petthalía) ia es un rejio manejial de Elas cual ensirca la plu parte de la rejio antica con la mesma nom. Ante de la eda oscura elinica, lo ia es conoseda como Eolia (Αἰολία) e ia apare en la Odisea par Homero.

## Vide ance
* Cultur Dimini
Compara de linguas aidante

En esta paje on intende compara la diferente linguas aidante.
 
## Introdui a la linguas aidante
Lista de la linguas aidante xef:
* Volapük
* Esperanto
* Ido	
* Interlingua
* Novial
* Interlingua	
* Lingua Franca Nova

## Criticas
En esta sesion on va parla sur la criticas a la diferente linguas aidante.
 
### Criticas contra esperanto
La criticas xef contra esperanto es:
* Sinletas
* Homaranismo

### Criticas contra interlingua
### Criticas contra ido

## Esemplo

## Notas
Streta Jibraltar

La **Streta Jibraltar** (arabi: مضيق جبل طارق‎ Madiq Jebel Tariq, espaniol: Estrecho de Gibraltar) es un streta magra cual junta la Mar Atlantica con la Mar Mediteraneo, e cual separa Jibraltar e la penisola espaniol en Europa de Maroc e Cueta (Espania) en Africa. La nom deriva de la Roca de Jibraltar, cual deriva alora de la nom arabi Jebel Tariq (la monte de Tariq), nomida per Tariq ibn Ziyad. En la Eda Medieval, la arabis nomi lo Al-Zuqaq (la pasaje), la romanes nomi lo Fretum Gatitanum (la Streta de Cadiz). En la mundo antica, lo ia es nomida "la Colonas de Hercule" (elinica antica: αἱ Ἡράκλειοι στῆλαι).

Europa e Africa es separada par 14.3 km de mar a la punto la plu magra. La profundia de la streta es entre 300 e 900 metres, cual posible ia interata con la nivel e mar promedia plu basa de la glasi major final (20,000 anios ante aora), cuando la nivel de la mar ia es plu basa par 110 a 120 metres. Aora, navetas crusi entre la du continentes cada dia en tan poca ca 35 minutos. La lado espaniol de la streta es porejeda como la Parce Natural de La Streta.
Mar Tireno

La **Mar Tireno** (italian: *Mar Tirreno*, franses *Mer Tyrrhénienne*, sarda *Mare Tirrenu*, corse *Mari Tirrenu*, sisilian *Mari Tirrenu*, Napolitan: *Mare Tirreno*) es un parte de la Mar Mediteraneo ueste de la costa ueste de Italia. Lo es nomida per la popla Tireno, cual refere a la Etruscas de Italia antica.

La mar es definida par la isolas Corse e Sardinia a la ueste, la penisola italian a la este, e la isola de Sisilia a la sude. La mar inclui ance alga isolas peti como Capri, Elba, e Ustica.

La Mar Tireno es situada asta do la platas african e eurasian junta. Per esta razona, cadenas de montes e volcanes ativa como Monte Marsili es trovada en sua profondas.
Mar Marmara

La **Mar de Marmara** (turces: Marmara Denizi), ance conoseda como *Propontis* en la eda antica, es un mar interna, completa en la bordas de Turcia, cual junta la Mar Negra e a Mar Ejeo, donce separante la partes asian e european de Turcia. La Streta Bosporo junta lo a la Mar Negra e la Streta Dardanelia junta lo a la Mar Ejeo. La mar es la mar la plu peti en la mundo, con un area de 11,350 km2 e estendes de 280 km par 80 km. La profunda la plu grande es 1370 metres.

La Mar es nomida per la Isola Marmara, cual es rica en marmo, de la elinica μάρμαρον (marmaron).
Mar Norde

La **Mar Norde** (o *Mare Germanicum* en latina) es un parte de la Mar Atlantica situada entre Britan, Scandinavia, Deutxland, Nederland, Beljia, e Frans. Lo es supra la plano continental european e juntada a la Mar Atlantica par la Manga en la sude e la Mar Norsce en la norde. Lo es plu ca 970 km en longia e 580 km en largia, con un area de sirca 570,000 km2.

La Mar Norde ia es, per un tempo longa, la loca de vias de comersia maral, e ance un area per pexa comersial sinifiante. Lo es un area popular per recrea e turisme en la paises bordante e es plu resente un fonte rica de recurso de enerjia, incluinte combustables de fosil, enerjia de venta, e enerjia de ondas.

En istoria, la Mar Norde ia jua un rol major en la politica e ativias militar, spesial en Europa norde. Lo ia es la sentro de la potia de la vicinges. Pos los, la Alia de Hansa, Nederland, e Britan ia atenta domina la Mar Norde e donce la entra a la mercatos e recursos de la mundo. Como la sola entra a la mar per Deutxland, la mar ia es importante en Gera Mundal 1, Gera Mundal 2, la Gera Fria, e oji.

La costa de la Mar Norde presente un diversia de cualias jeolojial e jeografial. En la norde, fiordos profunda e falses alta marca la costas de Noria e Scotland. En la sude, la costa es composada xef de plaias arenosa e pantanas larga. Car la area ave un popla densa, industria major, e usa de la mar e tera prosima, la mar ia ave problemes ambiental cual ia afeta la ecosistemes de la mar. Problemes como suprapexa, dejeta industrial e cultival, draga, etc, ia resulta en un cuantia de atentas per preveni la degrada de la mar, an cuando ancora usante la mar per suporta la economia de la area.